text:
Пирипроксифен
 б)
 в)
 а)
 Хиноксифен
 б)
 в)
 а)
 Спинозад
 б)
 в)
 а)
 Спиродиклофен
 б)
 в)
 а)
 Спиромесифен
 б)
 в)
 а)
 Спироксамин
 б)
 в)
 а)
 Тау-флувалинат
 б)
 в)
 а)
 Тебуконазол
 б)
 в)
 а)
 Тебуфенозид
 б)
 в)
 а)
 Тебуфенпирад
 б)
 в)
 а)
 Изследва се във и върху всички включени в списъка стоки с изключение на зърнените култури.
 Тефлубензурон
 б)
 в)
 а)
 Тефлутрин
 б)
 в)
 а)
 Тербутилазин
 б)
 в)
 а)
 Тетраконазол
 б)
 в)
 а)
 Тетрадифон
 б)
 в)
 а)
 Изследва се във и върху всички включени в списъка стоки с изключение на зърнените култури.
 Тиабендазол
 б)
 в)
 а)
 Тиаклоприд
 б)
 в)
 а)
 Тиаметоксам
 б)
 в)
 а)
 Тиофанат-метил
 б)
 в)
 а)
 Толклофос-метил
 б)
 в)
 а)
 Толилфлуанид
 б)
 в)
 а)
 Изследва се във и върху всички включени в списъка стоки с изключение на зърнените култури.
 Триадимефон и триадименол
 б)
 в)
 а)
 Триазофос
 б)
 в)
 а)
 Трифлоксистробин
 б)
 в)
 а)
 Трифлумурон
 б)
 в)
 а)
 Винклозолин
 б)
 в)
 а)
 ЧАСТ Г
 Комбинации пестицид/продукт, които подлежат на мониторинг във/върху продукти от животински произход
 2018 г.
 2019 г.
 2020 г.
 Забележки
 Алдрин и диелдрин
 г)
 д)
 е)
 Бифентрин
 г)
 д)
 е)
 Хлордан
 г)
 д)
 е)
 Хлорпирифос
 г)
 д)
 е)
 Хлорпирифос-метил
 г)
 д)
 е)
 Циперметрин
 г)
 д)
 е)
 ДДТ
 г)
 д)
 е)
 Делтаметрин
 г)
 д)
 е)
 Диазинон
 г)
 д)
 е)
 Ендосулфан
 г)
 д)
 е)
 Фамоксадон
 г)
 д)
 е)
 Фенвалерат
 г)
 д)
 е)
 Хептахлор
 г)
 д)
 е)
 Хексахлоробензен
 г)
 д)
 е)
 Хексахлорциклохексан (НСН, алфа-изомер)
 г)
 д)
 е)
 Хексахлорциклохексан (НСН, бета-изомер)
 г)
 д)
 е)
 Индоксакарб
 д)
 През 2019 г. се изследва само в мляко.
 Линдан
 г)
 д)
 е)
 Метоксихлор
 г)
 д)
 е)
 Паратион
 г)
 д)
 е)
 Перметрин
 г)
 д)
 е)
 Пиримифос-метил
 г)
 д)
 е)
 (1) За стоките в сурово състояние, които се изследват, частите от продуктите, за които се прилагат МДГОВ, се анализират за основния продукт от групата или подгрупата, както е посочено в част А от приложение I към Регламент (ЕС) No 752/2014 от 24 юни 2014 г. за замяна на приложение I към Регламент (ЕО) No 396/2005 на Европейския парламент и на Съвета (ОВ L 208, 15.7.2014 г., стр. 1), освен ако не е посочено друго.
 (2) Изследват се непреработени продукти (включително замразени продукти).
 (3) Ако няма достатъчен брой проби от зърна от ръж, пшеница, овес или ечемик, може да се изследва и пълнозърнесто брашно от ръж, пшеница, овес или ечемик, като се отчита коефициент на преработка. Ако няма конкретен коефициент на преработка, може по подразбиране да се приложи коефициент 1.
 (4) Ако няма достатъчен брой проби от зърна от овес, частта от изисквания брой проби от зърна от овес, която не е било възможно да бъде взета, може да се добави към броя на пробите от зърна от ечемик, което води до по-малък брой проби от зърна от овес и пропорционално по-голям брой проби от зърна от ечемик.
 (5) Ако няма достатъчен брой проби от зърна от ечемик, частта от изисквания брой проби от зърна от ечемик, която не е било възможно да бъде взета, може да се добави към броя на пробите от зърна от овес, което води до


text:
по-малък брой проби от зърна от ечемик и пропорционално по-голям брой проби от зърна от овес.
 (6) Когато е уместно, може да се изследват зърна от полиран ориз. Пред ЕОБХ се отчита дали е изследван полиран или олющен ориз. Ако е изследван полиран ориз, се отчита допълнително коефициент на преработка. Ако няма конкретен коефициент на преработка, може по подразбиране да се приложи коефициент 0,5.
 (7) За стоките в сурово състояние, които се изследват, частите от продуктите, за които се прилагат МДГОВ, се анализират за основния продукт от групата или подгрупата, както е посочено в част А от приложение I към Регламент (ЕС) No 752/2014, освен ако не е посочено друго.
 (8) Изследват се непреработени продукти (включително замразени продукти).
 (9) Изследва се прясно (непреработено) мляко, включително замразено, пастьоризирано, нагрявано, стерилизирано или филтрирано мляко.
 (10) Изследват се цели яйца без черупки.
 ПРИЛОЖЕНИЕ II
 Брой проби, посочени в член 1
 1)
 Броят проби, които се вземат за всяка стока и се изследват за пестицидите, посочени в приложение I, от всяка държава членка, е определен в таблицата в точка 5.
 2)
 Освен пробите, които се изискват в съответствие с таблицата в точка 5, през 2018 г. всяка държава членка взема и анализира десет проби от преработени детски храни на зърнена основа.
 Освен пробите, които се изискват в съответствие с посочената таблица, през 2019 г. всяка държава членка взема и изследва десет проби от храни за кърмачета и малки деца, различни от храни за кърмачета, преходни храни и преработени детски храни на зърнена основа.
 Освен пробите, които се изискват в съответствие с посочената таблица, през 2020 г. всяка държава членка взема и изследва пет проби от храни за кърмачета и пет проби от преходни храни.
 3)
 В съответствие с таблицата в точка 5 пробите от произведени чрез биологично земеделие стоки следва, при наличност, да бъдат взети пропорционално на пазарния дял на тези стоки във всяка държава членка, като минималният брой е 1.
 4)
 Държавите членки, които използват многокомпонентни методи за откриване на остатъчни вещества, могат да използват качествени методи за откриване при не повече от 15 % от пробите, които трябва да бъдат взети и изследвани в съответствие с таблицата в точка 5. Когато дадена държава членка използва качествени методи за откриване, тя изследва останалия брой проби посредством качествени многокомпонентни методи за откриване на остатъци.
 Когато резултатите от качествените методи за откриване са положителни, държавите членки използват обичаен целеви метод за количествено определяне на констатациите.
 5)
 Минимален брой на пробите за всяка държава членка за стока:
 Държава членка
 Проби
 Държава членка
 Проби
 BE
 12
 LU
 12
 BG
 12
 HU
 12
 CZ
 12
 MT
 12
 DK
 12
 NL
 18
 DE
 97
 AT
 12
 EE
 12
 PL
 47
 EL
 12
 PT
 12
 ES
 50
 RO
 20
 FR
 71
 SI
 12
 IE
 12
 SK
 12
 IT
 69
 FI
 12
 CY
 12
 SE
 12
 LV
 12
 UK
 71
 LT
 12
 HR
 12
 ОБЩ БРОЙ ПРОБИ: 683

type: legislation

jurisdiction: EU


text:
 19.8.2011
 BG
 Официален вестник на Европейския съюз
 L 214/1
 РЕГЛАМЕНТ ЗА ИЗПЪЛНЕНИЕ (ЕС) No 831/2011 НА СЪВЕТА
 от 16 август 2011 година
 за налагане на окончателно антидъмпингово мито върху вноса на бариев карбонат с произход от Китайската народна република след преразглеждане с оглед изтичането на срока на действие на мерките съгласно член 11, параграф 2 от Регламент (ЕО) No 1225/2009
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕО) No 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) (наричан по-долу „основният регламент“), и по-специално член 9, параграф 4 и член 11, параграфи 2, 5 и 6 от него,
 като взе предвид предложението, представено от Европейската комисия (наричана по-долу „Комисията“) след консултация с Консултативния комитет,
 като има предвид, че:
 A. ПРОЦЕДУРА
 1. Действащи мерки
 (1)
 С Регламент (ЕО) No 1175/2005 (2) Съветът наложи окончателно антидъмпингово мито върху вноса на бариев карбонат с произход от Китайската народна република (КНР). Ставката на окончателното специфично мито е между 6,3 и 56,4 EUR/t.
 2. Искане за преразглеждане с оглед изтичане на срока на действие на мерките
 (2)
 След публикуването през март 2010 г. на известие за предстоящото изтичане на срока на действие на антидъмпинговите мерки, приложими за вноса на бариев карбонат с произход от КНР (3), на 19 април 2010 г. Комисията получи искане за преразглеждане в съответствие с член 11, параграф 2 от основния регламент.
 (3)
 Искането е подадено от Solvay & CPC Barium Strontium GmbH & Co. KG (наричан по-долу „жалбоподателят“) — единствен производител на бариев карбонат в Европейския съюз, който представлява 100 % от производството на бариев карбонат в Съюза. Искането се базираше на основанието, че има вероятност изтичането на срока на действие на мерките да доведе до продължаване на дъмпинга и — като резултата от това — до продължаване на причиняване на вреди за промишлеността на Съюза.
 (4)
 След като установи, след консултация с консултативния комитет, че съществуват достатъчно доказателства за започването на процедура по преразглеждане с оглед изтичането на срока на действие на мерките съгласно член 11, параграф 2 от основния регламент, Комисията публикува известие за започване на преразглеждане в Официален вестник на Европейския съюз
 (4) (наричано по-долу „известието за започване“).
 3. Разследване
 3.1. Разследван период в рамките на преразглеждането и разглеждан период
 (5)
 Разследването относно вероятността от продължаване или повторение на дъмпинга и вредата от него обхвана периода от 1 юли 2009 г. до 30 юни 2010 г. (наричан по-долу „разследваният период в рамките на преразглеждането“ или „РПП“).
 (6)
 Проучването на тенденциите, свързани с оценката на вероятността от продължаване на вредата, обхвана периода от 1 януари 2007 г. до края на РПП (наричан по-долу „разглежданият период“).
 3.2. Засегнати от разследването страни
 (7)
 Комисията официално уведоми жалбоподателя, производителите износители от КНР, вносителите/търговците, ползвателите от Съюза, за които е известно, че ще бъдат засегнати, и техните сдружения, производителите в държавата аналог, както и властите в КНР за започването на преразглеждането.
 (8)
 Комисията също така даде възможност


text:
на заинтересованите страни да изразят писмено своето становище и да поискат да бъдат изслушани в рамките на срока, предвиден в известието за започване. На всички заинтересовани страни, които поискаха да бъдат изслушани и показаха, че са налице особени основания, поради които следва да бъдат изслушани, бе дадена такава възможност.
 (9)
 Предвид очевидно големия брой китайски производители износители, изброени в искането, в известието за започване беше предвидено изготвянето на представителна извадка за определяне на дъмпинга и на вероятността от продължаване на дъмпинга в съответствие с член 17 от основния регламент.
 (10)
 За да може Комисията да реши дали ще е необходима представителна извадка и, ако това е така, да подбере извадка, всички производители износители бяха помолени да заявят своя интерес пред Комисията и да предоставят, съгласно посоченото в известието за започване, основна информация за своите дейности, свързани с разглеждания продукт, в рамките на периода от 1 юли 2009 г. до 30 юни 2010 г.
 (11)
 Комисията получи отговори само от три дружества или групи дружества в КНР и поради това беше решено, че по отношение на китайските производители износители не е необходимо изготвянето на представителна извадка.
 (12)
 Комисията изпрати въпросници на всички страни, за които е известно, че ще бъдат засегнати, както и на онези, които бяха поискали въпросник в рамките на срока, предвиден в известието за започване.
 (13)
 На въпросника отговориха жалбоподателят и неговият свързан търговски представител, деветима ползватели, четирима вносители, двама износители производители от КНР и двама производители в държави, които биха могли да послужат за държава аналог. Един от китайските производители износители, изпратили отговори в рамките на процедурата по изготвяне на представителна извадка, не оказа по-нататъшно съдействие в процедурата.
 (14)
 Комисията издири и провери цялата информация, която счете за необходима за целите на определянето на вероятността от продължаване на дъмпинга и вредата от него, както и с цел определяне на интереса на Съюза. Извършени бяха проверки на място в помещенията на следните дружества:
 а)
 Жалбоподател
 —
 Solvay & CPC Barium Strontium GmbH & Co. KG, Hannover и неговото свързано дружество Solvay Bario e Derivati SpA., Massa
 б)
 Производители износители в КНР
 —
 Zaozhuang Yongli Chemical Co., Ltd., провинция Shangdong
 —
 Guizhou Red Star Developing Import & Export Co., Ltd., провинция Guizhou
 в)
 Производител в държавата-аналог (Индия)
 —
 Solvay Vishnu Barium Private Limited, Hyderabad
 г)
 Вносители
 —
 Norkem Limited, Knutsford, Обединено кралство
 —
 L’Aprochimide Srl, Muggio, Италия
 д)
 Потребители
 —
 Technische Glaswerke Illmenau GmbH, Illmenau, Германия
 Б. РАЗГЛЕЖДАН ПРОДУКТ И СХОДЕН ПРОДУКТ
 1. Разглеждан продукт
 (15)
 Разглежданият продукт е същият като при първоначалното разследване и се определя по следния начин: бариев карбонат с тегловно съдържание на стронций над 0,07 % и тегловно съдържание на сяра над 0,0015 %, дори под формата на прах, пресовани гранули или калцинирани гранули, с произход от КНР, класиран понастоящем в код по КН ex 2836 60 00.
 (16)
 Бариевият карбонат се използва предимно в производството на тухли и керемиди, в керамичния сектор и в производството на ферит. По-рано той се е използвал в производството на катодни електроннолъчеви тръби за телевизионни приемници (CRT), но в


text:
Съюза това приложение е преустановено вследствие замяната им с течнокристалните екрани (LCD) и плазмените екрани.
 2. Сходен продукт
 (17)
 Както при първоначалното разследване, настоящата процедура показа, че бариевият карбонат, произвеждан в КНР и изнасян за Съюза, както и бариевият карбонат, произвеждан и продаван на вътрешния пазар на държавата аналог (Индия), и бариевият карбонат, произвеждан и продаван в Съюза от жалбоподателя, имат еднакви основни физични и химични характеристики и еднакви основни приложения.
 (18)
 Следователно тези продукти се считат за сходни продукти по смисъла на член 1, параграф 4 от основния регламент.
 В. ДЪМПИНГ
 (19)
 В съответствие с член 11, параграф 2 от основния регламент беше проучено дали изтичането на срока на действащите мерки може да доведе до продължаване на дъмпинга.
 1. Общи положения
 (20)
 От 16-те известни китайски производители износители, с които беше установен контакт при започването на преразглеждането с оглед изтичане на срока на действие на мерките, трима изпратиха отговори в рамките на процедурата по изготвяне на представителна извадка, но само двама оказаха пълно съдействие на Комисията, като попълниха целия въпросник.
 2. Държава аналог
 (21)
 Тъй като КНР е държава с икономика в преход, съгласно член 2, параграф 7, буква а) от основния регламент нормалната стойност за производителите износители, на които не е предоставено третиране като дружество, работещо в условията на пазарна икономика (ТДПИ), се определя въз основа на цените или на конструираната стойност в трета държава с пазарна икономика (наричана по-долу „държава аналог“).
 (22)
 При първоначалното разследване като държава аналог бяха ползвани САЩ, които са предложени и при настоящото разследване за целите на установяването на нормалната стойност. Въпреки това бе счетено за необходимо да се провери дали тази държава все още отговаря на изискванията и при настоящото преразглеждане с оглед изтичането на срока на действие на мерките. Бяха изпратени писма до всички известни производители на бариев карбонат в света, т.е. в Бразилия, Индия, Япония и САЩ. Бяха получени два отговора — от един производител от САЩ и от един производител от Индия.
 (23)
 След внимателен анализ на критериите, като например общо производство, брой производители, конкуренция на пазара, общ обем на вноса, антидъмпингови мита и митнически ставки на американския и на индийския вътрешен пазар, бе решено за държава аналог да бъде избрана Индия. В съответствие с член 2, параграф 7 от основния регламент Индия бе счетена за по-подходяща предвид по-големия размер на пазара, по-големия обем на вноса и наличието в резултат на това на по-силна конкуренция на вътрешния пазар за този продукт. В това отношение не бяха получени коментари или възражения от никоя от заинтересованите страни. В резултат на това нормалната стойност за производителите износители, на които не е предоставено ТДПИ, беше основана на данните, предоставени от производителя от Индия.
 3. Дъмпинг на вноса по време на РПП
 3.1. Нормална стойност
 (24)
 Комисията определи дали продажбите на бариев карбонат на независими клиенти на вътрешния пазар през РПП на дружеството, на което при първоначалното разследване е предоставено ТДПИ в съответствие с член 2, параграф 2 от основния регламент, са представителни, т. е. дали общият обем на тези продажби представлява най-малко 5


text:
% от общия обем на техните продажби на разглеждания продукт за износ в Съюза. Разследването показа, че тези продажби не са представителни и поради това се наложи нормалната стойност да бъде конструирана. Установената нормална стойност се основава на общите разходи за производство плюс разходите за реализация, общите и административните разходи („РРОАР“) и печалбата, получена от продажбите на сходния продукт на вътрешния пазар, реализирани при обичайни търговски условия.
 (25)
 За дружеството, на което при първоначалното разследване не беше предоставено ТДПИ съгласно член 2, параграф 7, буква а) от основния регламент, нормалната стойност беше определена въз основа на информацията, получена от оказалия съдействие производител износител в държавата аналог.
 (26)
 Най-напред бе определено дали общият обем на продажбите на сходния продукт на независими купувачи на вътрешния пазар е представителен съгласно член 2, параграф 2 от основния регламент, т.е. дали те възлизат на не по-малко от 5 % от общия обем на продажбите на разглеждания продукт, изнесен за Съюза. Беше счетено, че продажбите, осъществени през РПП от оказалия съдействие производител от Индия на вътрешния пазар, са достатъчно представителни.
 (27)
 След това Комисията провери дали продажбите на сходния продукт на вътрешния пазар могат да се считат за извършени при обичайни търговски условия по смисъла на член 2, параграф 4 от основния регламент. За целта бе определен делът на продажбите на сходния продукт, осъществени с печалба, към независими клиенти на вътрешния пазар на Индия през РПП. Тъй като не бе установено наличието на продажби с печалба през РПП, се наложи нормалната стойност да бъде конструирана. Нормалната стойност бе основана на общите разходи за производство на разглеждания производител, плюс обоснована по размер сума за РРОАР и за реализиране на печалба в съответствие с член 2, параграф 6, буква в) от основния регламент. РРОАР и печалбата, добавени към разходите за производство на използвания сходен продукт, бяха в съответствие с използваните при първоначалното разследване и възлизаха на 10,6 % за РРОАР и 7,2 % за печалбата. Не беше представена информация, която да показва, че размерът на тези суми не е обоснован или че използваният размер на печалбата превишава печалбата, обичайно реализирана от други износители или производители при продажба на продукти от същата обща категория на вътрешния пазар на страната на произход.
 3.2. Експортна цена
 (28)
 Всички експортни продажби към Съюза, извършени от засегнатите оказали съдействие производители износители, са направени пряко към независими клиенти в Съюза, така че експортната цена беше определена в съответствие с член 2, параграф 8 от основния регламент въз основа на реално платената или подлежаща на плащане цена.
 3.3. Сравнение
 (29)
 Сравнението между нормалната стойност и експортната цена беше направено на базата на цената франко завод.
 (30)
 За да може да се направи обективно сравнение между нормалната стойност и експортната цена и в съответствие с член 2, параграф 10 от основния регламент, бяха отчетени, под формата на корекции, някои разлики при превоза и комисионите, които засягаха цените и съпоставимостта на цените.
 3.4. Дъмпингов марж
 (31)
 В съответствие с член 2, параграф 11 от основния регламент дъмпинговият марж бе определен въз основа на сравнение между среднопретеглената нормална


text:
стойност и среднопретеглената стойност на експортните цени на едно и също равнище на търговия.
 (32)
 За дружеството, на което при първоначалното разследване е било предоставено ТДПИ, това сравнение показа, че то е продължило да извършва дъмпинг при още по-високи нива.
 (33)
 За дружеството, на което при първоначалното разследване не е било предоставено ТДПИ, сравнението, проведено в съответствие с член 2, параграф 11 от основния регламент, показа наличие на значителен дъмпинг. Това дружество представлява 98 % от износа, върху който се събира остатъчното мито, поради което оставащите 2 % от производителите износители, които не оказаха съдействие при разследването, не могат да окажат въздействие върху установения дъмпингов марж. В допълнение, предвид отказа им да окажат съдействие, се счита, че нивото на причинявания от тях дъмпинг едва ли е по-ниско от нивото на дъмпинга на оказалото съдействие дружество.
 Г. ВЕРОЯТНОСТ ОТ ПРОДЪЛЖАВАНЕ НА ДЪМПИНГА
 (34)
 В съответствие с член 11, параграф 2 от основния регламент беше проучена вероятността дъмпингът да продължи в случай на отмяна на мерките.
 (35)
 По отношение на вероятността от продължаване на дъмпинга беше проучено развитието на производството и производствения капацитет в КНР, както и вероятното развитие на износа за Европейския съюз и за пазари на други трети държави.
 (36)
 Според жалбата КНР е най-големият производител на бариев карбонат в световен план. Освен това КНР е и най-големият производител на барит, който е основната суровина за производството на разглеждания продукт. Само производственият капацитет на двете оказали съдействие дружества възлиза на 331 000 тона годишно, което е около 3 пъти повече от потреблението на Съюза през РПП. Освен това тези две дружества разполагат с общ свободен капацитет от 34 000 тона, което е достатъчно количество за покриване на половината от потреблението в Съюза.
 (37)
 Понастоящем трима от главните производители на бариев карбонат на световно равнище (САЩ, Индия и Бразилия) са наложили антидъмпингови мерки върху вноса на разглеждания продукт от КНР. Може да бъде направено заключението, че предвид значителния свободен производствен капацитет в КНР и дъмпинга, практикуван на няколко пазара, ако мерките бъдат отменени, към пазара на Съюза ще бъдат насочени допълнителни количества.
 (38)
 Фактът, че въпреки наличието на антидъмпингови мерки върху вноса от КНР китайските производители износители са успели да реализират значителен износ към Съюза през РПП (при средна цена от 251 EUR/t) и да увеличат пазарния си дял в Съюза, показва, че китайските износители са запазили интереса си към пазара на Съюза.
 (39)
 От статистическите данни за китайския износ става още по-ясно, че пазарът на Съюза е привлекателен за китайските производители износители, тъй като при износа си за Съюза те са получили едни от най-високите си експортни цени (въпреки че те са дъмпингови). Според статистическите данни за износа на КНР средната продажна цена за Съюза през РПП е била 269 USD франко на борд (ФОБ), а средната цена за износа за Индия е била 220 USD.
 (40)
 Статистическите данни за износа на КНР показват, че въпреки преустановяването на основното приложение на бариевия карбонат (производство на електроннолъчеви тръби) на световно равнище износът от КНР е нараснал от 130 000 тона през


text:
2009 г. на 158 000 тона през 2010 г.
 (41)
 Предвид огромното количество наличен свободен производствен капацитет в КНР се очаква износът от КНР да се насочи към Съюза, ако мерките бъдат отменени. Фактът, че основните пазари в света като САЩ, Индия и Бразилия са защитени с антидъмпингови мита с високи ставки, също води до това заключение.
 (42)
 Цените на този внос вероятно ще останат на дъмпингови нива, тъй като няма признаци, че износителите ще променят поведението си по отношение на ценообразуването, ако мерките бъдат отменени.
 (43)
 Поради това се стига до заключението, че съществува вероятност от продължаване на дъмпинга.
 Д. ОПРЕДЕЛЯНЕ НА ПРОМИШЛЕНОСТТА НА СЪЮЗА
 (44)
 Единственият оказал съдействие производител от Съюза представлява 100 % от производството на бариев карбонат на Съюза през РПП. Следователно той се счита за представляващ производството на Съюза по смисъла на член 4, параграф 1 и член 5, параграф 4 от основния регламент.
 Е. СЪСТОЯНИЕ НА ПАЗАРА НА СЪЮЗА
 1. Потребление на Съюза
 Таблица 1
 Потребление на Съюза
 2007 г.
 2008 г.
 2009 г.
 РПП
 Потребление (в тонове)
 123 354
 104 037
 62 637
 76 560
 Индекс
 100
 84
 51
 62
 Източник: Проверени отговори на въпросника от страна на промишлеността на Съюза и статистически данни на Евростат.
 (45)
 Потреблението на Съюза бе изчислено въз основа на комбинирания обем на продажбите от промишлеността на Съюза в Съюза и обема на вноса от трети държави, въз основа на данни на Евростат.
 (46)
 На тази основа и както е посочено в таблица 1 по-горе, потреблението на Съюза е намаляло значително през разглеждания период, т.е. с 38 %, което се обяснява най-вече с преустановяването на дейностите по производство на катодни електроннолъчеви тръби в Съюза.
 2. Обем, пазарен дял и цени на вноса от КНР
 Таблица 2
 Внос от Китай по обем, пазарен дял и вносна цена
 2007 г.
 2008 г.
 2009 г.
 РПП
 Обем на вноса (в тонове)
 76 306
 64 573
 37 341
 48 720
 Индекс
 100
 85
 49
 64
 Пазарен дял
 61,9 %
 62,1 %
 59,6 %
 63,6 %
 Индекс
 100
 100
 96
 103
 Вносна цена CIF в EUR/t
 230
 257
 239
 251
 Индекс
 100
 112
 104
 109
 Източник: Статистически данни от Евростат.
 (47)
 През разглеждания период обемът на вноса от КНР се е увеличил с 36 %, докато потреблението в Съюза е нараснало с 38 %. Въпреки действащите антидъмпингови мерки и намаляващото потребление през разглеждания период пазарният дял на вноса от КНР се е увеличил с три процентни пункта.
 (48)
 Средните цени на вноса от КНР са се увеличили с 9 % през разглеждания период. Най-голямото увеличение на цените се е състояло през 2007 и 2008 г., като през 2009 г. цените са спаднали, преди да се увеличат отново през РПП.
 (49)
 Средните цени франко завод на промишлеността на Съюза бяха сравнени със средните цени CIF на китайския внос на границата на Съюза. Тези цени са получени от данни на Евростат и включват разходи след вноса, мита и антидъмпингови мита. Сравнението показа, че през РПП цените на вноса от КНР са подбили продажните цени на


text:
промишлеността на Съюза с 37,9 %. Въз основа на гореизложеното бе констатирано, че ако мерките не бяха въведени, цените на китайския внос за количества, предназначени за свободно обращение, биха подбили тези на промишлеността на Съюза с 44,1 %.
 3. Обем и пазарен дял на вноса с произход от други трети държави
 (50)
 През разглеждания период общият обем на вноса на бариев карбонат от трети държави, различни от КНР, е пренебрежимо малък и представлява по-малко от 1 % от потреблението на Съюза.
 (51)
 Следва да се отбележи, че цените на вноса от други трети държави не са подбивали цените на Съюза през РПП.
 4. Икономическо състояние на промишлеността на Съюза
 4.1. Производство, производствен капацитет и използване на капацитета
 (52)
 Следва да се отбележи, че тъй като промишлеността на Съюза се състои само от един производител, се наложи данните за производството, капацитета и използването да бъдат представени под формата на индекси.
 Таблица 3
 Производство, производствен капацитет и степен на използване на капацитета на Съюза
 Индекс
 2007 г.
 2008 г.
 2009 г.
 РПП
 Производство
 100
 79
 36
 47
 Производствен капацитет
 100
 100
 100
 100
 Използване на капацитета
 100
 79
 36
 47
 Източник: Проверени отговори на въпросника от страна на промишлеността на Съюза.
 (53)
 През разглеждания период производството на промишлеността на Съюза е намаляло с 53 %. Следва да се отбележи, че от 2003 г. насам промишлеността на Съюза е адаптирала своя производствен модел с цел да се осигури съответствие с новите пазарни условия и преустановяването на дейностите по производството на екрани с катодни електроннолъчеви тръби в Съюза. Вследствие на това производственият капацитет е съкратен с над 50 %, като за производството на продукта, предмет на преразглеждане, понастоящем се използва същото оборудване както за производството на стронциев карбонат, като двата производствени процеса се редуват.
 (54)
 Производственият капацитет на промишлеността на Съюза е останал непроменен през разглеждания период. Поради това измененията в използването на капацитета са следвали измененията в обема на производството.
 4.2. Запаси
 Таблица 4
 Запаси
 2007 г.
 2008 г.
 2009 г.
 РПП
 Индекс
 100
 97
 41
 41
 Източник: Проверени отговори на въпросника от страна на промишлеността на Съюза.
 (55)
 През разглеждания период запасите са намалели с 59 %. Този спад се дължи на намалялото търсене и на способността на промишлеността на Съюза да се приспособява към новите пазарни условия.
 4.3. Обем на продажбите и продажни цени
 Таблица 5
 Обем на продажбите, стойности и единична продажна цена
 2007 г.
 2008 г.
 2009 г.
 РПП
 Продажби в обем (индекс)
 100
 84
 53
 59
 Продажби в стойност (индекс)
 100
 92
 66
 73
 Единична продажна цена (индекс)
 100
 109
 124
 123
 Източник: Проверени отговори на въпросника от страна на промишлеността на Съюза.
 (56)
 Обемът на продажбите на промишлеността на Съюза се е увеличил с 41 % през разглеждания период. Основното намаление се е състояло през 2009 г. поради общия спад в икономиката. Поради това обемът на продажбите на промишлеността на Съюза е намалял пропорционално повече в сравнение с потреблението в Съюза през същия период. Стойността на продажбите е претърпяла значително по-слаб спад от обема, тъй като промишлеността


text:
на Съюза е съумяла да увеличи равнищата на цените си през разглеждания период, когато продажните цени са се увеличили с 23 %.
 4.4. Пазарен дял и растеж
 Таблица 6
 Пазарен дял на промишлеността на Съюза
 2007 г.
 2008 г.
 2009 г.
 РПП
 Индекс
 100
 100
 105
 95
 Източник: Проверени отговори на въпросника от страна на промишлеността на Съюза, коригирани статистически данни на Евростат.
 (57)
 Пазарният дял на промишлеността на Съюза се е увеличил с 5 % през 2009 г. и е намалял значително — с 10 %, през РПП. Това показва, че при липсата на растеж на пазара промишлеността на Съюза не е могла да запази пазарния си дял.
 4.5. Заетост, възнаграждения и производителност
 Таблица 7
 Заетост, възнаграждения и производителност
 2007 г.
 2008 г.
 2009 г.
 РПП
 Заетост (индекс)
 100
 87
 55
 57
 Възнаграждения (EUR/служител; индекс)
 100
 108
 106
 113
 Производителност (индекс)
 100
 91
 65
 82
 Източник: Проверени отговори на въпросника от страна на промишлеността на Съюза.
 (58)
 Заетостта е намаляла значително през разглеждания период вследствие на спада в икономиката и новите пазарни условия. Средните възнаграждения са се увеличили с 13 % вследствие на високия процент на инфлацията, който е оказал пряко въздействие върху индексацията на възнагражденията. През същия период производителността е намаляла с 18 % в резултат на спада в обема на производството, който съкращенията в числеността на персонала не са съумели да компенсират.
 4.6. Рентабилност
 Таблица 8
 Рентабилност
 2007 г.
 2008 г.
 2009 г.
 РПП
 Индекс
 -100
 -192
 -351
 -206
 Източник: Проверени отговори на въпросника от страна на промишлеността на Съюза.
 (59)
 Рентабилността на промишлеността на Съюза е спаднала с над 106 % през разглеждания период вследствие на спада в икономиката и преустановяването на приложението на продукта в производството на екрани с катодни електроннолъчеви тръби, което е повлияло едновременно на обема на продажбите и на производствените разходи. През разглеждания период промишлеността постоянно е търпяла загуби.
 4.7. Инвестиции, възвръщаемост на инвестициите и способност за привличане на капитали
 Таблица 9
 Инвестиции и възвръщаемост на инвестициите
 2007 г.
 2008 г.
 2009 г.
 РПП
 Инвестиции (индекс)
 100
 82
 90
 97
 Възвръщаемост на инвестициите (индекс)
 -100
 -251
 -506
 -176
 Източник: Проверени отговори на въпросника от страна на промишлеността на Съюза.
 (60)
 През разглеждания период инвестициите остават непроменени. Инвестициите на промишлеността на Съюза са отчетени като разход за годината, през която са били направени. Подобно на рентабилността, възвръщаемостта на инвестициите (печалбата, изразена като процент от годишния размер на инвестициите) е намаляла през разглеждания период.
 (61)
 При разследването не бяха открити никакви доказателства, че промишлеността на Съюза е имала значителни проблеми при привличането на капитали. Следва обаче да се отбележи, че размерът на направените през разглеждания период инвестиции е незначителен.
 4.8. Паричен поток
 Таблица 10
 Паричен поток
 2007 г.
 2008 г.
 2009 г.
 РПП
 Индекс
 -100
 -83
 25
 32
 Източник: Проверени отговори на въпросника от страна на промишлеността на Съюза.
 (62)
 През разглеждания период паричният поток се е подобрил значително вследствие съкращаването на обема на запасите.
 4.9. Ниво на дъмпинговия марж
 (63)
 Въпреки действащите мерки през РПП е продължило упражняването на значителен дъмпинг при още


text:
по-високи нива от установените при първоначалното разследване, като това личи както от данните, предоставени от оказалите съдействие производители износители, така и от данните на Евростат.
 4.10. Възстановяване от последиците на предходния дъмпинг
 (64)
 При неблагоприятните икономически условия, дължащи се на общия спад в икономиката и отпадането на едно важно приложение на разглеждания продукт, промишлеността на Съюза не се е възстановила от последиците на предходния дъмпинг, по-специално по отношение на обема на продажбите, продажните цени и рентабилността. Освен това беше установено, че упражняването на дъмпинг е продължило през РПП.
 4.11. Експортна дейност на промишлеността на Съюза
 Таблица 11
 Обем на износа на промишлеността на Съюза
 2007 г.
 2008 г.
 2009 г.
 РПП
 Индекс
 100
 86
 45
 66
 Източник: Проверени отговори на въпросника от страна на промишлеността на Съюза.
 (65)
 През разглеждания период износът на бариев карбонат от промишлеността на Съюза е намалял с 34 %. Промишлеността на Съюза е осъществила износ на ограничени количества поради значителната конкуренция на китайския износ на пазарите извън Съюза. Друго обяснение за спада в обема на износа през разглеждания период е спадът в икономиката.
 4.12. Заключение относно състоянието на промишлеността на Съюза
 (66)
 Въпреки че всички основни показатели за наличието на вреда, като обем на продажбите, рентабилност, производство, заетост и производителност, отчитат отрицателно развитие през разглеждания период, антидъмпинговите мерки са намалили неблагоприятното въздействие върху състоянието на промишлеността на Съюза.
 (67)
 Що се отнася до пазарния дял на промишлеността на Съюза, тенденцията към лек спад показва, че въпреки действащите мерки и спада в потреблението на пазара вносът от КНР не само е елиминирал останалите държави от пазара, а и е завзел пазарен дял за сметка на промишлеността на Съюза.
 (68)
 В заключение, предвид отрицателното развитие на показателите, отнасящи се до промишлеността на Съюза, се счита, че през разглеждания период промишлеността на Съюза е продължила да търпи съществена вреда. Поради това беше проучено дали съществува вероятност от продължаване на вредата, ако се допусне отпадане на мерките.
 Ж. ВЕРОЯТНОСТ ОТ ПРОДЪЛЖАВАНЕ НА ВРЕДАТА
 1. Обобщение на анализа на вероятността от продължаване на дъмпинга и повторение на причиняващия вреда дъмпинг
 (69)
 Следва да се припомни, че потреблението на пазара на Съюза е намаляло значително от първоначалното разследване насам поради преустановяването на производството на катодни електроннолъчеви тръби и спада в икономиката. При тези обстоятелства пазарният дял на вноса от КНР се е увеличил с повече от 15 %, а пазарният дял на промишлеността на Съюза и вносът от трети държави са намалели значително. Това показва, че въпреки действащите мерки и намаляващото потребление в Съюза производителите износители от КНР са запазили интереса си към пазара на Съюза и са елиминирали от него трети държави.
 (70)
 Също така се припомня, че през РПП производителите износители от КНР са продължили да упражняват дъмпинг и да подбиват цените на промишлеността на Съюза при много високи нива. Ето защо няма основание да се счита, че в бъдеще производителите износители от КНР ще спрат да упражняват дъмпинг и да подбиват цените на промишлеността на Съюза.
 (71)
 Разследването показа, че през РПП китайските производители износители са разполагали със


text:
значителен свободен капацитет, а именно около 280 000 тона. Това надвишава повече от трикратно размера на пазара на Съюза през РПП. Въпреки очакваното увеличение на търсенето в КНР се очаква свръхкапацитетът да се запази и да се задържи на много високи нива през следващите години.
 (72)
 Пазарът на Съюза е най-значимият експортен пазар за КНР. На други значими експортни пазари като САЩ и Индия към бариев карбонат с произход от КНР се прилагат антидъмпингови мерки на особено високи нива (5). Поради това тези пазари са практически недостъпни за китайския износ. Предвид интереса на китайските производители износители към пазара на Съюза се очаква, че ако мерките бъдат отменени, значителен по обем износ ще бъде насочен към пазара на Съюза, което ще окаже силен натиск за понижаване на цените.
 2. Заключение относно вероятността от продължаване на вредата
 (73)
 Въз основа на гореизложеното се счита, че ако мерките бъдат отменени, ще съществува вероятност от значително увеличаване на дъмпинговия внос от КНР за Съюза, съпътствано от натиск за понижаване на цените. Има вероятност в средносрочен план това положение да доведе до изчезването на промишлеността на Съюза, тъй като, от една страна, намаленият обем на продажбите няма да позволи на промишлеността на Съюза да компенсира в достатъчна степен фиксираните разходи, а от друга, тя няма да успее да достигне задоволителни ценови равнища. През разглеждания период последиците от продължаващото причиняване на вреди е било усилено от спада в икономиката и от отпадането на едно важно приложение.
 3. Развития след РПП
 (74)
 Въпреки че цените на вноса от КНР са нараснали със 17,8 % от края на РПП до февруари 2011 г., а продажните цени на промишлеността са нараснали едва с около 7 % през същия период, след края на РПП вносът от КНР все още е подбивал цените в Съюза с повече от 15 %.
 З. ИНТЕРЕС НА СЪЮЗА
 1. Предварителни бележки
 (75)
 В съответствие с член 21 от основния регламент беше проучено дали продължаването на прилагането на действащите антидъмпингови мерки би било в противоречие с интереса на Съюза като цяло. Определянето на интереса на Съюза се основаваше на преценка на всички засегнати интереси, т.е. на промишлеността на Съюза, на вносителите и на ползвателите на разглеждания продукт.
 (76)
 Тъй като настоящото разследване представлява преразглеждане с оглед изтичане на срока на действие, то изисква анализ на ситуация, при която вече са били въведени антидъмпингови мерки, и оценка на всякакво прекомерно отрицателно въздействие върху страните, засегнати от настоящите антидъмпингови мерки.
 (77)
 На тази основа беше проучено дали въпреки заключението, че има вероятност от продължаване на дъмпинга и вредата, са налице убедителни доводи, които в конкретния случай биха довели до заключението, че продължаването на мерките не е в интерес на Съюза.
 2. Интереси на промишлеността на Съюза
 (78)
 Разследването установи, че промишлеността на Съюза работи при особено добро съотношение разходи/ефективност. В действителност тя е съкратила числеността на персонала и е променила производствените модели с цел да се приспособи към новите пазарни условия и да осигури устойчивост на завода, в който, както е посочено в съображение 53, се редуват производствата


text:
на бариев карбонат и стронциев карбонат. Въпреки че мерките не са допринесли за възстановяването на финансовото състояние на промишлеността на Съюза, те са намалили неблагоприятното въздействие върху нейното финансово състояние. Действително, ако мерките не бяха наложени, пазарът на Съюза вероятно щеше да бъде залят с внос от КНР на ниски цени и промишлеността на Съюза щеше да бъде принудена да прекрати дейността си.
 (79)
 Както е посочено по-горе, производственият модел на промишлеността на Съюза е основан на два независими продукта, т.е. необходимо е да се осигурят достатъчни обеми на продажбите и на двата продукта, за да се компенсират фиксираните разходи. Ако се допусне срокът на действие на мерките да изтече, очакваното увеличение на дъмпинговия внос ще доведе до съществено съкращаване на дейностите във връзка с бариев карбонат, което от своя страна ще доведе до спад на рентабилността на дейностите, свързани със стронциев карбонат, и, в крайна сметка, до закриване на целия завод.
 (80)
 Въз основа на гореизложеното беше направено заключението, че продължаването на действието на мерките, насочени срещу дъмпинговия внос от КНР, е в интерес на промишлеността на Съюза.
 3. Интерес на несвързаните вносители
 (81)
 Комисията изпрати въпросник до всички известни несвързани вносители. Отговори бяха получени от четирима несвързани вносители. Двама от тези вносители работят в областта на производството на суспензия — разтвор, съставен от бариев карбонат, добавки и вода, предназначен за използване в тухларската промишленост.
 (82)
 Вносителите посочиха, че антидъмпинговите мита са оказали натиск върху цените в посока на нарастване към момента на налагането си. В това отношение следва да се отбележи, че подобна разлика вече не се забелязва, тъй като при сравнението на цените на износа за Съюза със средните цени за всички пазари извън Съюза беше установено, че те са на нива, сходни на тези през РПП (6).
 (83)
 Също така вносителите посочиха, че на пазара на Съюза няма недостиг на бариев карбонат, въпреки че срещат все по-големи затруднения при доставянето на бариев карбонат от КНР поради нарастващото вътрешно търсене. Статистическите данни за вноса обаче не показват никакъв спад в обема на износа на разглеждания продукт за Съюза по време на или след РПП. Това се потвърждава и от констатациите относно свръхкапацитета в съображение 71.
 (84)
 Също така беше установено, че действащите мерки не оказват отрицателно въздействие върху финансовото състояние на вносителите.
 (85)
 Въз основа на гореизложеното беше направено заключението, че действащите понастоящем мерки не оказват значително отрицателно въздействие върху тяхното финансово състояние и продължаването на действието на мерките няма да засегне неоправдано вносителите.
 4. Интереси на ползвателите
 (86)
 Комисията изпрати въпросник до всички известни ползватели. Бяха получени отговори от девет ползватели на разглеждания продукт. Както е посочено в съображение 16, основните промишлени ползватели на бариев карбонат в Съюза работят в производството на тухли и керемиди, в керамичния сектор и в производството на ферит.
 (87)
 Един ползвател е заявил, че продължаването на действието на мерките не е в интерес на ползвателите, но не е подкрепил твърдението си с аргументи. Нито един от изпратилите отговори на въпросника ползватели не е посочил, че мерките ще окажат значително въздействие върху


text:
неговата стопанска дейност и че действието им следва да бъде прекратено.
 5. Заключение относно интереса на Съюза
 (88)
 С оглед на гореизложеното се стига до заключението, че не съществуват убедителни аргументи срещу продължаването на действието на действащите антидъмпингови мерки.
 И. АНТИДЪМПИНГОВИ МЕРКИ
 (89)
 Всички страни бяха информирани за основните факти и съображения, на които се основава намерението да се препоръча продължаването на действието на мерките. Също така им беше даден срок за представяне на становища и искания след разгласяване на основните факти и съображения. Вследствие разгласяването не бяха получени коментари.
 (90)
 От гореизложеното следва, че в съответствие с член 11, параграф 2 от основния регламент действието на антидъмпинговите мерки, приложими към вноса на бариев карбонат с произход от КНР, наложени с Регламент (ЕО) No 1175/2005, следва да бъде продължено,
 ПРИЕ НАСТОЯЩИЯ РЕГЛАМЕНТ:
 Член 1
 1. Налага се окончателно антидъмпингово мито върху вноса на бариев карбонат с тегловно съдържание на стронций над 0,07 % и тегловно съдържание на сяра над 0,0015 %, дори под формата на прах, пресовани гранули или калцинирани гранули, класиран понастоящем в код по КН ex 2836 60 00 (код по ТАРИК 2836600010) с произход от Китайската народна република.
 2. Размерът на окончателното антидъмпингово мито е равен на фиксираната сума, посочена по-долу, за продукти, произведени от следните производители:
 Дружество
 Мито
 (EUR/t)
 Допълнителен код по ТАРИК
 Hubei Jingshan Chutian Barium Salt Corp. Ltd, 62, Qinglong Road, Songhe Town, Jingshan County, провинция Hubei, КНР
 6,3
 A606
 Zaozhuang Yongli Chemical Co. Ltd, South Zhuzibukuang Qichun, Zaozhuang City Center District, провинция Shandong, КНР
 8,1
 A607
 Всички други дружества
 56,4
 A999
 3. В случаите, когато стоките са били повредени преди пускането им в свободно обращение и следователно действително платената или подлежаща на плащане цена е пропорционално намалена с цел определяне на митническата стойност съгласно член 145 от Регламент (ЕИО) No 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) No 2913/92 на Съвета за създаване на Митнически кодекс на Общността (7), размерът на антидъмпинговото мито, изчислено въз основа на фиксираните суми по-горе, се намалява с процент, съответстващ на пропорционалното намаляване на действително платената или подлежаща на плащане цена.
 4. Освен ако не е предвидено друго, се прилагат действащите разпоредби относно митата.
 Член 2
 Настоящият регламент влиза в сила в деня след публикуването му в Официален вестник на Европейския съюз със срок на действие от пет години.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 16 август 2011 година.
 За Съвета
 Председател
 M. DOWGIELEWICZ
 (1) ОВ L 343, 22.12.2009 г., стр. 51.
 (2) ОВ L 189, 21.7.2005 г., стр. 15.
 (3) ОВ C 78, 27.3.2010 г., стр. 4.
 (4) ОВ C 192, 16.7.2010 г., стр. 4.
 (5) Антидъмпинговите мита по отношение на вноса на бариев карбонат с произход от КНР на пазара на Индия са между 76,06 и 236 USD за тон; ставките на антидъмпинговите мита по отношение на вноса на бариев карбонат с произход от КНР на пазара на САЩ са между 34,4 и 81,3


text:
 19.5.2020
 BG
 Официален вестник на Европейския съюз
 L 156/2
 РЕГЛАМЕНТ ЗА ИЗПЪЛНЕНИЕ (ЕС) 2020/666 НА КОМИСИЯТА
 от 18 май 2020 година
 за изменение на Регламент за изпълнение (ЕС) No 920/2013 по отношение на подновяването на мандата за определяне на нотифицирани органи и надзора и наблюдението на същите
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 90/385/ЕИО на Съвета от 20 юни 1990 г. относно сближаване на законодателството на държавите членки, свързано с активните имплантируеми медицински изделия (1), и по-специално член 11, параграф 2 от нея,
 като взе предвид Директива 93/42/ЕИО на Съвета от 14 юни 1993 г. относно медицинските изделия (2), и по-специално член 16, параграф 2 от нея,
 като има предвид, че:
 (1)
 С Регламент за изпълнение (ЕС) No 920/2013 на Комисията (3) се установява единно тълкуване на основните елементи на критериите за определяне на нотифицираните органи, предвидени в директиви 90/385/ЕИО и 93/42/ЕИО.
 (2)
 Пандемията от COVID-19 и свързаната с нея криза в сферата на общественото здравеопазване представляват безпрецедентно предизвикателство за държавите членки и другите действащи лица в областта на медицинските изделия. Кризата в сферата на общественото здравеопазване създаде извънредни обстоятелства, които оказаха значително въздействие в различни области, обхванати от регулаторната рамка на Съюза за медицинските изделия, като определянето и работата на нотифицираните органи, както и наличието на жизненоважни медицински изделия в Съюза.
 (3)
 В контекста на пандемията от COVID-19 беше приет Регламент (ЕС) 2020/561 на Европейския парламент и на Съвета (4) с цел да бъде отложено с една година прилагането на тези от разпоредбите на Регламент (ЕС) 2017/745 на Европейския парламент и на Съвета (5), които в противен случай щяха да започнат да се прилагат от 26 май 2020 г., включително разпоредбата за отмяна на директиви 90/385/ЕИО и 93/42/ЕИО.
 (4)
 В резултат от това нотифицираните органи, определени съгласно посочените директиви, могат да сертифицират медицински изделия за още една година до 25 май 2021 г. За значителен брой от тези нотифицирани органи обаче срокът на валидност на мандата за определяне ще изтече между 26 май 2020 г. и 25 май 2021 г. Без валиден мандат за определяне тези нотифицирани органи вече няма да могат да издават сертификати и да гарантират непрекъснатостта на тяхната валидност, което е необходимо условие за законното пускане на пазара или пускането в действие на медицински изделия.
 (5)
 Поради това, за да се избегне недостиг на жизненоважни медицински изделия, е от съществено значение нотифицираните органи, определени понастоящем съгласно директиви 90/385/ЕИО и 93/42/ЕИО, да могат да продължат да действат до началото на прилагане на новата регулаторна рамка за медицинските изделия съгласно Регламент (ЕС) 2017/745.
 (6)
 С Регламент за изпълнение (ЕС) No 920/2013 се определят процедурните правила и задължения за подновяването на мандата за определяне като нотифициран орган, които трябва да спазват определящите органи на държавите членки съгласно директиви 90/385/ЕИО и 93/42/ЕИО.
 (7)
 Извънредните обстоятелства, породени от пандемията от COVID-19, оказват значително въздействие върху работата на нотифицираните органи, държавите членки и Комисията по отношение на подновяването на мандата за определяне. По-специално ограниченията за пътуване и


text:
мерките в областта на общественото здравеопазване, като изискванията за социално дистанциране, наложени от държавите членки, както и повишеното търсене на ресурси за борба с пандемията от COVID-19 и свързаната с това криза в областта на общественото здравеопазване, не позволяват на съответните участници да извършат определянето в съответствие с процедурните правила и задължения, определени в Регламент за изпълнение (ЕС) No 920/2013. Отлагането на прилагането на Регламент (ЕС) 2017/745 и отлагането на отмяната на директиви 90/385/ЕИО и 93/42/ЕИО налагат необходимостта от подновяване на мандата за определяне на нотифицираните органи, който в противен случай ще изтече преди началото на прилагане на новата регулаторна рамка за медицинските изделия съгласно Регламент (ЕС) 2017/745. Приемането на тези подновявания на мандата за определяне трябва да се извършва в условията на значителни времеви ограничения. Тези ограничения не можеха да бъдат предвидени по време на приемането на Регламент за изпълнение (ЕС) No 920/2013.
 (8)
 Като се имат предвид безпрецедентните предизвикателства, причинени от пандемията от COVID-19, сложността на задачите, свързани с подновяването на мандата за определяне на нотифицираните органи, и необходимостта да се предотврати евентуален недостиг на жизненоважни медицински изделия в Съюза, е целесъобразно Регламент за изпълнение (ЕС) No 920/2013 да бъде изменен по отношение на подновяването на мандата за определяне на нотифицираните органи. Това следва да даде възможност на определящите органи, в контекста на пандемията от COVID-19 и свързаната с нея криза в областта на общественото здравеопазване, да направят дерогация от процедурите, предвидени в член 3 от посочения регламент, за да се гарантира безпроблемното и навременно подновяване на мандата за определяне преди изтичането на срока на неговата валидност.
 (9)
 За да се гарантира безопасността и здравето на пациентите, тези мерки за дерогация следва да се ограничат до подновяване на вече предоставените мандати за определяне като нотифициран орган, за които вече е проведена процедура по определяне, направена е оценка на нотифицирания орган и са проведени свързаните дейности по надзор и наблюдение. Тези подновявания следва да бъдат с временен характер и да бъдат приети преди края на периода на валидност на съответния предходен мандат за определяне. Те следва автоматично да станат невалидни най-късно на датата на отмяна на директиви 90/385/ЕИО и 93/42/ЕИО. При вземането на решение за подновяване на мандат за определяне определящият орган следва да извърши оценка на нотифицирания орган, за да провери дали той все още е компетентен и способен да изпълнява задачите, за чието изпълнение е определен. Тази оценка следва да включва преглед на документите и дейностите, свързани с нотифицирания орган, които дават възможност на определящия орган да провери изпълнението на критериите за определяне, определени в директиви 90/385/ЕИО и 93/42/ЕИО и в Регламент за изпълнение (ЕС) No 920/2013.
 (10)
 Извънредните обстоятелства, породени от пандемията от COVID-19, също оказват въздействие върху дейностите по надзор и наблюдение, свързани с нотифицираните органи. По-специално, тези обстоятелства могат за определен период от време да попречат на определящия орган на дадена държава членка да извършва оценки на място във връзка с надзора или наблюдавани одити. За да се гарантира минимално равнище на контрол и наблюдение на нотифицираните органи през този период, определящите органи следва


text:
да продължат да провеждат възможните при настоящите обстоятелства мерки за гарантиране на подходящо равнище на надзор, в допълнение към оценката на целесъобразен брой направени от нотифицирания орган прегледи на клинични оценки на производителя и целесъобразен брой прегледи на досиета. Определящите органи следва да направят преглед на промените в организационните и общите изисквания съгласно приложение II към Регламент за изпълнение (ЕС) No 920/2013, настъпили след последната оценка на място, и на дейностите, които нотифицираният орган е извършил след въпросната оценка в рамките на своя мандат за определяне като нотифициран орган.
 (11)
 С цел да се гарантира прозрачност и да се увеличи взаимното доверие, определящите органи следва също така да бъдат задължени да уведомяват Комисията и взаимно да си съобщават чрез информационната система NANDO (информационна система за нотифицираните и определените организации по Новия подход) за всяко решение за подновяване на мандат за определяне като нотифициран орган, взето без прилагане на процедурите, предвидени в член 3 от Регламент за изпълнение (ЕС) No 920/2013. Тези уведомления следва да включват мотивите за взетите от определящия орган решения за подновяване. Комисията следва да може да изиска от даден определящ орган да ѝ предостави резултатите от оценката, направена в подкрепа на решението за подновяване на мандата за определяне на даден нотифициран орган, както и резултатите от свързаните дейности по надзор и наблюдение, включително посочените в член 5 от посочения регламент за изпълнение. При съмнение относно компетентността на нотифицирания орган Комисията следва да има възможността да разследва конкретния случай.
 (12)
 В съответствие с директиви 90/385/ЕИО и 93/42/ЕИО държавите членки са отговорни за вземането на решение за определяне като нотифициран орган. Тази отговорност обхваща също така вземането на решение за подновяване на мандат за определяне, включително и такова, което държава членка може да вземе в съответствие с настоящия регламент за изпълнение.
 (13)
 Поради това Регламент за изпълнение (ЕС) No 920/2013 следва да бъде съответно изменен.
 (14)
 Мерките, предвидени в настоящия регламент, са в съответствие със становището на Комитета по медицинските изделия, създаден по силата на член 6, параграф 2 от Директива 90/385/ЕИО.
 (15)
 С оглед на наложителната необходимост от незабавно справяне с кризата в сферата на общественото здравеопазване, свързана с пандемията от COVID-19, настоящият Регламент за изпълнение следва да влезе в сила по спешност в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) No 920/2013 се изменя, както следва:
 1)
 В член 4 се добавя следният параграф 6:
 „6. Чрез дерогация от параграф 2, през периода от 19 май 2020 г. до 25 май 2021 г. определящият орган на дадена държава членка може, при извънредни обстоятелства, произтичащи от пандемията от COVID-19, и вследствие приемането на Регламент (ЕС) 2020/561 на Европейския парламент и на Съвета (*1), с който се отлага прилагането на някои разпоредби на Регламент (ЕС) 2017/745 на Европейския парламент и на Съвета (*2), да вземе решение за подновяването на мандат за определяне като нотифициран орган, без да прилага процедурите, предвидени в член 3.
 За да вземе решение за подновяването на мандат за определяне като нотифициран орган в


text:
съответствие с първата алинея, определящият орган извършва оценка, за да провери дали нотифицираният орган все още е компетентен и способен да изпълнява задачите, за чието изпълнение е определен.
 Решението за подновяване на мандата за определяне като нотифициран орган в съответствие с настоящия параграф се приема преди края на периода на валидност на предходния мандат за определяне и автоматично става невалидно най-късно на 26 май 2021 г.
 Определящият орган уведомява Комисията за решението си за подновяването на мандата за определяне като нотифициран орган в съответствие с настоящия параграф, като посочва основателни причини за него, посредством информационната система за нотифицираните и определените организации по Новия подход.
 Комисията може да изиска от даден определящ орган да ѝ предостави резултатите от оценката, направена в подкрепа на решението за подновяване на мандат за определяне като нотифициран орган в съответствие с настоящия параграф, както и резултатите от свързаните дейности по надзор и наблюдение, включително посочените в член 5.
 (*1) Регламент (ЕС) 2020/561 на Европейския парламент и на Съвета от 23 април 2020 г. за изменение на Регламент (ЕС) 2017/745 за медицинските изделия по отношение на датите на прилагане на някои от неговите разпоредби (ОВ L 130, 24.4.2020 г., стр. 18)."
 (*2) Регламент (ЕС) 2017/745 на Европейския парламент и на Съвета от 5 април 2017 г. за медицинските изделия, за изменение на Директива 2001/83/ЕО, Регламент (ЕО) No 178/2002 и Регламент (ЕО) No 1223/2009 и за отмяна на директиви 90/385/ЕИО и 93/42/ЕИО на Съвета (ОВ L 117, 5.5.2017 г., стр. 1).“;"
 2)
 В член 5, параграф 1 се добавя следната алинея:
 „Чрез дерогация от първа и втора алинея, при изключителни обстоятелства, свързани с пандемията от COVID-19, които временно възпрепятстват определящия орган на държава членка да извършва оценки на място във връзка с надзора или наблюдавани одити, той предприема всички възможни при тези обстоятелства мерки за осигуряване на подходящо равнище на надзор, в допълнение към оценката на целесъобразен брой направени от нотифицирания орган прегледи на техническата документация на производителя, включително клинични оценки. Въпросният определящ орган разглежда промените в определените в приложение II организационни и общи изисквания, настъпили след последната оценка на място, както и дейностите, които нотифицираният орган е извършил след това.“.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 18 май 2020 година.
 За Комисията
 Председател
 Ursula VON DER LEYEN
 (1) OB L 189, 20.7.1990 г., стр. 17.
 (2) OB L 169, 12.7.1993 г., стр. 1.
 (3) Регламент за изпълнение (ЕС) No 920/2013 на Комисията от 24 септември 2013 г. за определяне и наблюдение на нотифицираните органи съгласно Директива 90/385/ЕИО на Съвета относно активните имплантируеми медицински изделия и Директива 93/42/ЕИО на Съвета относно медицинските изделия (ОВ L 253, 25.9.2013 г., стр. 8).
 (4) Регламент (ЕС) 2020/561 на Европейския парламент и на Съвета от 23 април 2020 г. за изменение на Регламент (ЕС) 2017/745 за медицинските изделия по отношение на датите на прилагане на някои от неговите разпоредби (ОВ L


text:
 2.6.2011
 BG
 Официален вестник на Европейския съюз
 L 147/1
 РЕГЛАМЕНТ ЗА ИЗПЪЛНЕНИЕ (ЕС) No 536/2011 НА КОМИСИЯТА
 от 1 юни 2011 година
 за изменение на приложение II към Решение 2007/777/ЕО и приложение I към Регламент (ЕО) No 798/2008 по отношение на вписванията за Южна Африка в списъците на трети страни или части от тях
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, уводното изречение, член 8, параграф 1, алинея първа и член 8, параграф 4 от нея,
 като взе предвид Директива 2009/158/ЕО на Съвета от 30 ноември 2009 г. относно ветеринарно-санитарните изисквания за вътреобщностната търговия и вноса от трети държави на домашни птици и яйца за люпене (2), и по специално член 23, параграф 1 и член 24, параграф 2 от нея,
 като има предвид, че:
 (1)
 С Решение 2007/777/ЕО на Комисията от 29 ноември 2007 г. за определяне на ветеринарно-санитарни и здравни изисквания и образци на сертификати за внос от трети страни на определени месни продукти и обработени стомаси, пикочни мехури и черва за консумация от човека и за отмяна на Решение 2005/432/ЕО (3) се определят правила за вноса в Съюза и транзита и складирането в Съюза на пратки от месни продукти, съгласно определението в точка 7.1 от приложение I към Регламент (ЕО) No 853/2004 на Европейския парламент и Съвета от 29 април 2004 г. относно определяне на специфични хигиенни правила за храните от животински произход (4) и пратки от обработени стомаси, мехури и черва, съгласно определението в точка 7.9 от същото приложение.
 (2)
 С Решение 2007/777/ЕО се определят също списъци на трети страни и части от тях, от които се разрешава такъв внос, транзит и складиране, както и образците на здравни и ветеринарно-санитарни сертификати и обработките, които се изискват за посочените продукти.
 (3)
 В част 2 на приложение II към Решение 2007/777/ЕО се определя списък на трети страни или части от тях, вносът от които в ЕС на месни продукти и обработени стомаси, пикочни мехури и черва, подлежащ на различни видове обработка, посочени в част 4 от посоченото приложение, е разрешен.
 (4)
 Южна Африка е включена в част 2 на приложение II към Решение 2007/777/ЕО като страна, от която е разрешен вносът на месни продукти, обработени стомаси, мехури и черва за консумация от човека, получени от месо от щраусоподобни, отглеждани в стопанство, които не се подлагат на специална обработка и за които не е указана никаква минимална температура („обработка A“).
 (5)
 В част 3 на приложение II към Решение 2007/777/ЕО се определя списък на трети страни или части от тях, от които е разрешен вносът в ЕС на пастърма и пастьоризирани месни продукти, подлежащи на различни видове обработка, посочени в част 4 от същото приложение.
 (6)
 Южна Африка е включена в част 3 на приложение II към Решение 2007/777/ЕО като


text:
страна, от която е разрешен вносът на пастърма и пастьоризирани месни продукти, съставени от или съдържащи месо от домашни птици, пернат дивеч, отглеждан в стопанство, щраусоподобни и пернат дивеч, подлежащи на специална обработка („обработка E“).
 (7)
 С Регламент (ЕО) No 798/2008 на Комисията от 8 август 2008 г. за установяване на списък от трети страни, територии, зони или подразделения, от които са разрешени вносът и транзитът през Общността на домашни птици и продукти от домашни птици, и относно изискванията за ветеринарно сертифициране (5) се определят изискванията за ветеринарно сертифициране по отношение на вноса и транзита през Съюза на домашни птици, яйца за люпене, еднодневни пилета и яйца, свободни от определени патогени, както и на месо, мляно месо и механично отделено месо от домашни птици, включително от щраусови и пернат дивеч, яйца и яйчни продукти. В посочения регламент се предвижда обхванатите от него стоки да бъдат внасяни и да преминават транзитно през Съюза само от трети страни, територии, зони или подразделения, изброени в таблицата в част 1 на приложение I към същия регламент.
 (8)
 Южна Африка е включена в част 1 на приложение I към Регламент (ЕО) No 798/2008 като страна, от която е разрешен вносът на щраусови птици за отглеждане и разплод и еднодневни пилета, яйца за люпене и месо от щраусови птици.
 (9)
 Също така в Регламент (ЕО) No 798/2008 се определят условията, при които дадена трета страна, територия, зона или подразделение се считат за свободни от високопатогенен птичи грип (HPAI), както и изискванията за ветеринарно сертифициране в това отношение за стоки, предназначени за внос в Съюза.
 (10)
 Южна Африка съобщи на Комисията за епидемия от HPAI от подтип H5N2, потвърдена на територията ѝ на 9 април 2011 г.
 (11)
 Поради потвърдената епидемия от HPAI територията на Южна Африка вече не може да бъде считана за свободна от тази болест. По тази причина ветеринарните органи на Южна Африка преустановиха с незабавен ефект издаването на ветеринарни сертификати за пратки от засегнатите стоки. Поради това вписването за Южна Африка в част 1 на приложение I към Регламент (ЕО) No 798/2008 следва да бъде съответно изменено.
 (12)
 Освен това, вследствие на епидемията от HPAI Южна Африка вече не отговаря на ветеринарно-санитарните условия за прилагане на „обработка А“ към стоки, съставени или съдържащи месо от щраусоподобни, отглеждани в стопанство, или обработен стомах, мехури и черва за консумация от човека, изброени в част 2 на приложение II към Решение 2007/777/ЕО и за прилагане на „обработка E“ към пастърма и пастьоризирани месни продукти, съставени от или съдържащи месо от домашни птици, пернат дивеч, отглеждан в стопанство, щраусоподобни и пернат дивеч, включени в част 3 от същото приложение. Тези обработки са недостатъчни за отстраняването на ветеринарно-санитарните рискове, свързани с тези стоки. Вписванията относно Южна Африка за тези стоки в части 2 и 3 на приложение II към Решение 2007/777/ЕО поради това следва да бъдат изменени, с цел да бъде предвидена подходяща обработка за тях.
 (13)
 Поради това Решение 2007/777/ЕО и Регламент (ЕО) No 798/2008 следва да бъдат съответно изменени.
 (14)
 Мерките, предвидени в настоящия регламент, са


text:
в съответствие със становището на Постоянния комитет по хранителната верига и здравето на животните,
 ПРИЕ НАСТОЯЩИЯ РЕГЛАМЕНТ:
 Член 1
 Приложение II към Решение 2007/777/ЕО се изменя в съответствие с приложение I към настоящото решение.
 Член 2
 Приложение I към Регламент (ЕО) No 798/2008 се изменя в съответствие с приложение II към настоящия регламент.
 Член 3
 Настоящият регламент влиза в сила на третия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 1 юни 2011 година.
 За Комисията
 Председател
 José Manuel BARROSO
 (1) ОВ L 18, 23.1.2003 г., стр. 11.
 (2) ОВ L 343, 22.12.2009 г., стр. 74.
 (3) ОВ L 312, 30.11.2007 г., стр. 49.
 (4) ОВ L 139, 30.4.2004 г., стр. 55.
 (5) ОВ L 226, 23.8.2008 г., стр. 1.
 ПРИЛОЖЕНИЕ I
 Приложение II към Решение 2007/777/ЕО се изменя, както следва:
 (1)
 в част 2 вписването относно Южна Африка се заменя със следното:
 „ZA
 Южна Африка (1)
 C
 C
 C
 A
 D
 D
 A
 C
 C
 A
 A
 D
 XXX“
 (2)
 в част 3 вписването относно Южна Африка се заменя със следното:
 „ZA
 Южна Африка
 XXX
 XXX
 XXX
 XXX
 D
 D
 A
 XXX
 XXX
 A
 A
 D
 XXX“
 Южна Африка ZA-1
 E
 E
 XXX
 XXX
 D
 D
 A
 E
 XXX
 A
 A
 D
 ПРИЛОЖЕНИЕ II
 В част 1 на приложение I към Регламент (ЕО) No 798/2008 вписването относно Южна Африка се заменя със следното:
 „ZA — Южна Африка
 ZA-0
 Цялата страна
 SPF
 EP, E
 S4“
 BPR
 I
 P2
 9.4.2011 г.
 A
 DOR
 II
 HER
 III
 RAT
 VII
 P2
 9.4.2011 г.


text:
 4.5.2017
 BG
 Официален вестник на Европейския съюз
 L 115/45
 РЕГЛАМЕНТ ЗА ИЗПЪЛНЕНИЕ (ЕС) 2017/773 НА КОМИСИЯТА
 от 3 май 2017 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 3 май 2017 година.
 За Комисията,
 от името на председателя,
 Jerzy PLEWA
 Генерален директор
 Генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 EG
 288,4
 MA
 90,1
 TR
 118,3
 ZZ
 165,6
 0707 00 05
 MA
 79,4
 TR
 142,5
 ZZ
 111,0
 0709 93 10
 TR
 138,1
 ZZ
 138,1
 0805 10 22 , 0805 10 24 , 0805 10 28
 EG
 54,3
 IL
 80,7
 MA
 57,7
 TR
 65,5
 ZA
 43,6
 ZZ
 60,4
 0805 50 10
 TR
 54,0
 ZZ
 54,0
 0808 10 80
 AR
 92,9
 BR
 119,5
 CL
 122,6
 NZ
 140,7
 ZA
 84,4
 ZZ
 112,0
 (1) Номенклатура на държавите, определена с Регламент (ЕС) No 1106/2012 на Комисията от 27 ноември 2012 г. за прилагане на Регламент (ЕО) No 471/2009 на Европейския парламент и на Съвета относно статистиката на Общността за външната търговия с трети страни по отношение на


text:
 12.12.2015
 BG
 Официален вестник на Европейския съюз
 L 328/65
 РЕГЛАМЕНТ ЗА ИЗПЪЛНЕНИЕ (ЕС) 2015/2321 НА КОМИСИЯТА
 от 8 декември 2015 година
 относно класирането на някои стоки в Комбинираната номенклатура
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕИО) No 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
 като има предвид, че:
 (1)
 С цел да се осигури еднакво прилагане на Комбинираната номенклатура, приложена към Регламент (ЕИО) No 2658/87, е необходимо да се приемат мерки относно класирането на стоките, посочени в приложението към настоящия регламент.
 (2)
 С Регламент (ЕИО) No 2658/87 са определени общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
 (3)
 В съответствие с тези общи правила стоките, описани в колона 1 на таблицата в приложението, следва да бъдат класирани в кода по КН, посочен в колона 2, на основание на посоченото в колона 3 на същата таблица.
 (4)
 Целесъобразно е да се предвиди възможност обвързващата тарифна информация, издадена по отношение на обхванатите от настоящия регламент стоки и която не е в съответствие с него, да може да продължи да се използва от титуляря за известен период от време в съответствие с член 12, параграф 6 от Регламент (ЕИО) No 2913/92 на Съвета (2). Този период следва да бъде определен да е три месеца.
 (5)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Стоките, описани в колона 1 на таблицата в приложението, се класират в Комбинираната номенклатура в кода по КН, посочен в колона 2 на същата таблица.
 Член 2
 Обвързващата тарифна информация, която не е в съответствие с настоящия регламент, може да продължи да се използва съгласно член 12, параграф 6 от Регламент (ЕИО) No 2913/92 за срок от три месеца след датата на влизане в сила на настоящия регламент.
 Член 3
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 8 декември 2015 година.
 За Комисията,
 от името на председателя,
 Heinz ZOUREK
 Генерален директор на генерална дирекция „Данъчно облагане имитнически съюз“
 (1) ОВ L 256, 7.9.1987 г., стр. 1.
 (2) Регламент (ЕИО) No 2913/92 на Съвета от 12 октомври 1992 г. за създаване на Митнически кодекс на Общността (ОВ L 302, 19.10.1992 г., стр. 1).
 ПРИЛОЖЕНИЕ
 Описание на стоките
 Класиране
 (Код по КН)
 Основания
 (1)
 (2)
 (3)
 Касета верижни колела от неблагороден метал (така наречената „венец касета“) без механизъм за свободен ход. Венец касетата се състои от седем закрепени заедно


text:
верижни колела, две отделни верижни колела и шайба. Най-малкото верижно колело има 11 зъба, а най-голямото — 32 зъба.
 Венец касетата е предназначена да се постави върху механизма за свободен ход (вграден в тялото на главината). По този начин задвижващата ос на задното колело може да бъде откачена от тялото на главината (свободен ход). Това дава възможност на велосипедистите да не въртят педалите или да ги въртят назад, докато велосипедът се движи напред.
 Механизмът за свободен ход не е включен при представяне.
 Вж. изображението (1)
 8714 93 00
 Класирането се определя от общи правила 1 и 6 за тълкуване на Комбинираната номенклатура и от текстовете на кодове по КН 8714, 8714 93 00.
 Тъй като изделието може да бъде монтирано само върху механизъм за свободен ход, вграден в главината с цел осигуряване на нейната функция за свободен ход, то се счита за верижно колело, предназначено за задвижване със свободен ход.
 Поради това изделието следва да се класира в код по КН 8714 93 00 като верижни колела за задвижване със свободен ход.
 (1) Изображението е само за информация.


text:
 19.10.2018
 BG
 Официален вестник на Европейския съюз
 L 262/31
 РЕГЛАМЕНТ ЗА ИЗПЪЛНЕНИЕ (ЕС) 2018/1567 НА КОМИСИЯТА
 от 18 октомври 2018 година
 за поправка на Регламент за изпълнение (ЕС) 2018/249 за разрешаване на употребата на таурин, бета-аланин, L-аланин, L-аргинин, L-аспартова киселина, L-хистидин, D,L-изолевцин, L-левцин, L-фенилаланин, L-пролин, D,L-серин, L-тирозин, L-метионин, L-валин, L-цистеин, глицин, мононатриев глутамат и L-глутамова киселина като фуражни добавки за всички видове животни и L-цистеинхидрохлорид монохидрат за всички видове животни с изключение на котки и кучета
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 С Регламент за изпълнение (ЕС) 2018/249 на Комисията (2) се разрешава употребата на някои фуражни добавки като ароматизанти, в т. ч. глицин, L-цистеин и L-цистеинхидрохлорид монохидрат.
 (2)
 В приложението към Регламент за изпълнение (ЕС) 2018/249 е допусната грешка във вписването за глицин, където в колоната „Други разпоредби“ се посочва, че върху етикета на добавката трябва да се посочва, че препоръчителното максимално съдържание на активното вещество на пълноценен фураж със съдържание на влага 12 % за други категории и видове е 25 g/kg. В съответствие със становището на Европейския орган за безопасност на храните (3), издадено във връзка с разрешаването на посочената фуражна добавка, правилното количество е 25 mg/kg.
 (3)
 Допуснати са грешки в приложението към Регламент за изпълнение (ЕС) 2018/249 във вписванията за L-цистеин и L-цистеинхидрохлорид монохидрат във връзка с производствения процес на активното вещество. По-специално в колона „Състав, химична формула, описание, метод за анализ“ е посочено, че активното вещество се получава чрез химичен синтез или протеинова хидролиза. В тази част обаче е пропуснато да се посочи, че протеиновата хидролиза се извършва с животински или растителни протеини, така че използването на човешка коса, която би могла да се използва като източник за хидролиза за производството на тази конкретна добавка, не е разрешено.
 (4)
 Съдържащите грешки разпоредби доведоха до объркване за операторите във фуражния сектор по отношение на действителните разпоредби за пускането на пазара на съответните добавки. Тази ситуация породи правна несигурност по отношение на приложимата нормативна уредба. Така тези грешки доведоха до някои пазарни смущения, свързани с поставеното под въпрос разрешение за пускане на пазара и употреба на глицин, L-цистеин и L-цистеинхидрохлорид монохидрат. Поради това поправките в Регламент за изпълнение (ЕС) 2018/249 следва да се прилагат с обратно действие, считано от деня на влизане в сила на въпросния регламент за изпълнение, с цел да се възстанови правната сигурност по отношение на нормативно определения статут на добавките, по отношение на които са били допуснати грешки, да се избегнат евентуални вредни последици за засегнатите оператори и по този начин да се постигне стабилност на пазара.
 (5)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Приложението към Регламент за изпълнение (ЕС) 2018/249 се поправя


text:
в съответствие с приложението към настоящия регламент.
 Член 2
 Влизане в сила
 Настоящият регламент влиза в сила в деня на публикуването му в Официален вестник на Европейския съюз.
 Той се прилага от 15 март 2018 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 18 октомври 2018 година.
 За Комисията
 Председател
 Jean-Claude JUNCKER
 (1) ОВ L 268, 18.10.2003 г., стр. 29.
 (2) Регламент за изпълнение (ЕС) 2018/249 на Комисията от 15 февруари 2018 г. за разрешаване на употребата на таурин, бета-аланин, L-аланин, L-аргинин, L-аспартова киселина, L-хистидин, D,L-изолевцин, L-левцин, L-фенилаланин, L-пролин, D,L-серин, L-тирозин, L-метионин, L-валин, L-цистеин, глицин, мононатриев глутамат и L-глутамова киселина като фуражни добавки за всички видове животни и L-цистеинхидрохлорид монохидрат за всички видове животни с изключение на котки и кучета, ОВ L 53, 23.2.2018 г., стр. 134.
 (3) EFSA Journal (Бюлетин на ЕОБХ), 2014; 12(5):3670.
 ПРИЛОЖЕНИЕ
 Приложението към Регламент за изпълнение (ЕС) 2018/249 се поправя, както следва:
 1)
 Във вписването относно вещество 2b17034 глицин колоната „Други разпоредби“ се поправя, както следва:
 a)
 точка 3 се заменя със следното:
 „3.
 Върху етикета на добавката се посочва следното: „Препоръчително максимално съдържание на активното вещество на пълноценен фураж със съдържание на влага 12 %:
 —
 20 g/kg за котки и кучета,
 —
 25 mg/kg за другите видове и категории.“;
 б)
 точка 5 се заменя със следното:
 „5.
 Функционалната група, идентификационният номер, наименованието и добавеното количество на активното вещество се посочват при етикетиране на фуражните суровини и комбинираните фуражи, когато в пълноценния фураж със съдържание на влага 12 % е превишено следното препоръчително максимално съдържание на активното вещество:
 —
 20 g/kg за котки и кучета,
 —
 25 mg/kg за другите видове и категории.“
 2)
 Във вписването относно вещество 2b17033 L-цистеин в колоната „Състав, химична формула, описание, метод за анализ“ текстът „Получено чрез химичен синтез или протеинова хидролиза“ се заменя с текста „Получено чрез химичен синтез или хидролиза на животински или растителни протеини“.
 3)
 Във вписването относно вещество 2b920 L-цистеинхидрохлорид монохидрат в колоната „Състав, химична формула, описание, метод за анализ“ текстът „Получено чрез химичен синтез или протеинова хидролиза“ се заменя с текста „Получено чрез химичен синтез или хидролиза на животински или растителни протеини“.


text:
 11.11.2011
 BG
 Официален вестник на Европейския съюз
 L 293/33
 РЕГЛАМЕНТ ЗА ИЗПЪЛНЕНИЕ (ЕС) No 1145/2011 НА КОМИСИЯТА
 от 10 ноември 2011 година
 за определяне на максималния размер на помощта, предоставена за частно складиране на маслиново масло в рамките на тръжната процедура, открита с Регламент за изпълнение (ЕС) No 1023/2011
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 43, буква г) във връзка с член 4 от него,
 като има предвид, че:
 (1)
 В Регламент за изпълнение (ЕС) No 1023/2011 на Комисията от 14 октомври 2011 г. за откриване на тръжна процедура за помощ за частно складиране на маслиново масло (2) се предвиждат два подпериода на подаване на оферти.
 (2)
 В съответствие с член 13, параграф 1 от Регламент (ЕО) No 826/2008 на Комисията от 20 август 2008 г. за определяне на общи правила за предоставянето на помощ за частно складиране на някои земеделски продукти (3) въз основа на тръжните оферти, за които е уведомена от държавите-членки, Комисията определя или не определя максимален размер на помощта.
 (3)
 Въз основа на офертите, подадени в отговор на втората частична покана за участие в търг, е целесъобразно да се определи максимален размер на помощта за частно складиране на маслиново масло за подпериода на подаване на оферти, приключващ на 8 ноември 2011 г.
 (4)
 С цел да се подаде бърз сигнал на пазара и да се гарантира ефективното управление на мярката настоящият регламент следва да влезе в сила в деня на публикуването му в Официален вестник на Европейския съюз.
 (5)
 Управителният комитет за общата организация на селскостопанските пазари не е представил становище в срока, определен от неговия председател,
 ПРИЕ НАСТОЯЩИЯ РЕГЛАМЕНТ:
 Член 1
 Максималният размер на помощта за маслиново масло за подпериода на подаване на оферти, приключващ на 8 ноември 2011 г., в рамките на тръжната процедура, открита с Регламент за изпълнение (ЕС) No 1023/2011, е определен в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 10 ноември 2011 година.
 За Комисията, от името на председателя,
 José Manuel SILVA RODRÍGUEZ
 Генерален директор на Генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 270, 15.10.2011 г., стр. 22.
 (3) ОВ L 223, 21.8.2008 г., стр. 3.
 ПРИЛОЖЕНИЕ
 (евро/тон/ден)
 Продукт
 Максимален размер на помощта
 Необработено (Virgin) маслиново масло
 1,3


text:
 18.1.2017
 BG
 Официален вестник на Европейския съюз
 L 14/12
 РЕГЛАМЕНТ ЗА ИЗПЪЛНЕНИЕ (ЕС) 2017/88 НА КОМИСИЯТА
 от 17 януари 2017 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 17 януари 2017 година.
 За Комисията,
 от името на председателя,
 Jerzy PLEWA
 Генерален директор
 Генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 IL
 162,4
 MA
 135,7
 SN
 190,2
 TR
 157,5
 ZZ
 161,5
 0707 00 05
 EG
 258,6
 MA
 79,2
 TR
 201,9
 ZZ
 179,9
 0709 91 00
 EG
 153,4
 ZZ
 153,4
 0709 93 10
 MA
 325,1
 TR
 254,8
 ZZ
 290,0
 0805 10 20
 EG
 47,1
 MA
 55,0
 TR
 76,7
 ZZ
 59,6
 0805 20 10
 IL
 155,4
 MA
 75,8
 ZZ
 115,6
 0805 20 30 , 0805 20 50 , 0805 20 70 , 0805 20 90
 EG
 97,9
 IL
 113,9
 JM
 116,5
 MA
 111,6
 TR
 75,2
 ZZ
 103,0
 0805 50 10
 TR
 85,8
 ZZ
 85,8
 0808 10 80
 CN
 119,1
 US
 105,5
 ZZ
 112,3
 0808 30 90
 CL
 307,7
 CN
 77,9
 TR
 133,1
 ZZ
 172,9
 (1)


text:
 23.11.2013
 BG
 Официален вестник на Европейския съюз
 L 314/6
 РЕГЛАМЕНТ ЗА ИЗПЪЛНЕНИЕ (ЕС) No 1192/2013 НА КОМИСИЯТА
 от 22 ноември 2013 година
 за одобряване на активното вещество темботрион в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) No 540/2011
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 13, параграф 2 и член 78, параграф 2 от него,
 като има предвид, че:
 (1)
 В съответствие с член 80, параграф 1, буква а) от Регламент (ЕО) No 1107/2009 Директива 91/414/ЕИО на Съвета (2) се прилага по отношение на процедурата и условията за одобрение за активни вещества, за които е прието решение в съответствие с член 6, параграф 3 от същата директива преди 14 юни 2011 г. По отношение на темботрион условията, предвидени в член 80, параграф 1, буква а) от Регламент (ЕО) No 1107/2009, са изпълнени с Решение 2006/586/ЕО на Комисията (3).
 (2)
 В съответствие с член 6, параграф 2 от Директива 91/414/ЕИО на 25 ноември 2005 г. Австрия получи заявление от Bayer CropScience AG за включването на активното вещество темботрион в приложение I към Директива 91/414/ЕИО. С Решение 2006/586/ЕО бе потвърдено, че документацията е пълна, т.е. може да се приеме, че принципно отговаря на изискванията за данни и информация от приложения II и III към Директива 91/414/ЕИО.
 (3)
 В съответствие с разпоредбите на член 6, параграфи 2 и 4 от Директива 91/414/ЕИО беше оценено въздействието на посоченото активно вещество върху здравето на човека и на животните и върху околната среда за видовете употреба, предложени от заявителя. На 7 февруари 2007 г. определената за докладчик държава членка представи проект на доклад за оценка. В съответствие с член 11, параграф 6 от Регламент (ЕС) No 188/2011 на Комисията (4) на 14 май 2012 г. беше поискана допълнителна информация от заявителя. Оценката на допълнителните данни от Австрия бе предена под формата на актуализиран проект на доклад за оценка през септември 2012 г.
 (4)
 Проектът на доклада за оценка беше разгледан от държавите членки и Европейския орган за безопасност на храните (наричан по-нататък „Органът“). На 6 март 2013 г. Органът представи на Комисията заключението си във връзка с оценката на риска от употребата на активното вещество темботрион като пестицид (5). Проектът на доклада за оценка и заключението на Органа бяха прегледани от държавите членки и Комисията в рамките на Постоянния комитет по хранителната верига и здравето на животните и бяха изготвени в окончателен вид на 3 октомври 2013 г. под формата на доклад на Комисията за преразглеждане на темботрион.
 (5)
 Проведените различни анализи показаха, че може да се очаква съдържащите темботрион продукти за растителна защита принципно да отговарят на изискванията, предвидени в


text:
член 5, параграф 1, букви а) и б) и в член 5, параграф 3 от Директива 91/414/ЕИО, по-специално по отношение на видовете употреба, които бяха проучени и са подробно описани в изготвения от Комисията доклад за преразглеждане. Поради това е целесъобразно веществото темботрион да бъде одобрено.
 (6)
 На държавите членки и на заинтересованите страни следва да бъде предоставен разумен срок преди одобрението, за да могат да се подготвят за спазването на новите изисквания, произтичащи от одобрението.
 (7)
 Без да се засягат предвидените в Регламент (ЕО) No 1107/2009 задължения, произтичащи от одобрението, предвид създалото се специфично положение във връзка с прехода от Директива 91/414/ЕИО към Регламент (ЕО) No 1107/2009 следва обаче да се предприемат описаните по-долу действия. На държавите членки следва да се предостави период от шест месеца след одобрението с цел преразглеждане на разрешенията на продуктите за растителна защита, съдържащи темботрион. Когато е целесъобразно, държавите членки следва да изменят, заменят или отнемат разрешенията. Чрез дерогация от посочения срок следва да се предостави по-дълъг срок за предвидените в Директива 91/414/ЕИО подаване и оценка на пълната документация по приложение III за всеки продукт за растителна защита и за всеки отделен вид употреба съгласно единните принципи.
 (8)
 Натрупаният опит от включването в приложение I към Директива 91/414/ЕИО на активни вещества, които са били обект на оценка в съответствие с Регламент (ЕИО) No 3600/92 на Комисията (6), показа, че е възможно да възникнат трудности при тълкуването на задълженията на притежателите на съществуващи разрешения във връзка с достъпа до данни. Поради това, с цел да се избегнат допълнителни затруднения, е необходимо да се уточнят задълженията на държавите членки, особено задължението да се провери дали притежателят на разрешение може да докаже, че има достъп до документация, която отговаря на изискванията на приложение II към посочената директива. Това уточнение обаче не налага нови задължения на държавите членки или на притежателите на разрешения в сравнение с приетите досега директиви за изменение на приложение I към посочената директива или с регламентите за одобряване на активни вещества.
 (9)
 В съответствие с член 13, параграф 4 от Регламент (ЕО) No 1107/2009 приложението към Регламент за изпълнение (ЕС) No 540/2011 на Комисията (7) следва да бъде съответно изменено.
 (10)
 Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
 ПРИЕ НАСТОЯЩИЯ РЕГЛАМЕНТ:
 Член 1
 Одобряване на активното вещество
 Активното вещество темботрион, посочено в приложение I, се одобрява при предвидените в същото приложение условия.
 Член 2
 Повторна оценка на продуктите за растителна защита
 1. При необходимост до 31 октомври 2014 г. държавите членки изменят или отнемат в съответствие с разпоредбите на Регламент (ЕО) No 1107/2009 съществуващите разрешения за продукти за растителна защита, съдържащи активното вещество темботрион.
 До тази дата те по-специално проверяват дали са изпълнени условията, предвидени в приложение I към настоящия регламент, с изключение на условията, определени в графата със специфичните разпоредби в посоченото приложение, както и дали притежателят на разрешението разполага с документация или достъп до документация, отговаряща на изискванията, предвидени в приложение II към Директива 91/414/ЕИО, съгласно условията на член


text:
13, параграфи 1 — 4 от посочената директива и член 62 от Регламент (ЕО) No 1107/2009.
 2. Чрез дерогация от разпоредбите на параграф 1 за всеки разрешен продукт за растителна защита, съдържащ темботрион като единствено активно вещество или като едно от няколко активни вещества, при положение че всички те са включени в приложението към Регламент за изпълнение (ЕС) No 540/2011 най-късно до 30 април 2014 г., държавите членки извършват повторна оценка на продукта съгласно единните принципи, посочени в член 29, параграф 6 от Регламент (ЕО) No 1107/2009, въз основа на документация, отговаряща на изискванията на приложение III към Директива 91/414/ЕИО, като отчитат предвиденото в графата със специфичните разпоредби в приложение I към настоящия регламент. Въз основа на тази оценка те определят дали продуктът отговаря на условията, посочени в член 29, параграф 1 от Регламент (ЕО) No 1107/2009.
 След като определят това, държавите членки:
 а)
 при необходимост изменят или отнемат разрешението не по-късно от 31 октомври 2015 г. — за продукт, съдържащ темботрион като единствено активно вещество; или
 б)
 при необходимост изменят или отнемат разрешението до 31 октомври 2015 г. или до датата, определена за изменяне или отнемане в съответния акт или актове, с който/които веществото(ата) е/са включено(и) в приложение I към Директива 91/414/ЕИО или е/са одобрено(и), в зависимост от това коя от двете дати е по-късна — за продукт, съдържащ темботрион като едно от няколко активни вещества.
 Член 3
 Изменения на Регламент за изпълнение (ЕС) No 540/2011
 Приложението към Регламент за изпълнение (ЕС) No 540/2011 се изменя в съответствие с приложение II към настоящия регламент.
 Член 4
 Влизане в сила и дата на прилагане
 Настоящият регламент влиза в сила на двадесетия ден след публикуването му в Официален вестник на Европейския съюз.
 Прилага се от 1 май 2014 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 22 ноември 2013 година.
 За Комисията
 Председател
 José Manuel BARROSO
 (1) ОВ L 309, 24.11.2009 г., стр. 1.
 (2) Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).
 (3) Решение 2006/586/ЕО на Комисията от 25 август 2006 г. за признаване по принцип пълнотата на досиетата, представени за подробен преглед с оглед евентуалното включване на веществата хромафенозид, халосулфурон, темботрион, валифенал и Zuccini yellow mosaic virus — слаб щам в приложение I към Директива 91/414/ЕИО на Съвета (ОВ L 236, 31.8.2006 г., стр. 31).
 (4) Регламент (ЕС) No 188/2011 на Комисията от 25 февруари 2011 г. за определяне на подробни правила за прилагане на Директива 91/414/ЕИО на Съвета по отношение на процедурите за оценка на активните вещества, които не са били предлагани на пазара две години след датата на нотифициране на посочената директива (ОВ L 53, 26.2.2011 г., стр. 51).
 (5) Бюлетин на ЕОБХ (EFSA Journal) 2013 г.; 11(3):3131. Публикуван онлайн на адрес: www.efsa.europa.eu
 (6) Регламент (ЕИО) No 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма,